cyanic-selkie/wikianc huggingface dataset:
كريسطوفر نولان
كريسطوفر جوناثان جيمس نولان (تزاد ف 30 يوليوز 1970 فلندن) هوا واحد لمخريج ؤ منتج ؤ كاتب ف ضّومين ديال سّينيما عندو جنسية بريطانية ؤمريكانية. نولان كتب ؤ دار الإخراج ديال شحال من فيلم لي كانو ناجحين بزاف، لأفلام ديالو ب عشرة لي دار دخلو بزاف د لفلوس فات 4.7 مليار د دولار مريكاني ف لعالم كاملو. ترشح 26 مرة باش ياخد لجايزة د لأوسكار لكن ماخدا حتى وحدا فيهوم لكن بلاصت هادشي خدا سبعة د لجوايز عندها علاقة بالسينيما.
أول فيلم دار هوا تتبع ف 1998، من بعد هاد لفيلم دار واحد ٱخر لي سميتو سوڤونير ف 2000. هاد جوج د لأفلام جابو ليه كريتيك إيجابي ؤ بدات الناس كاتهضر عليه ؤ كتعرف شكون هو كريسطوفر نولان ؤ علاش قاد. من بعد هاد جوج تجارب لي كانو ناجحين واخا كانت لميزانية ديالهوم صغيرة. قدر يطلع النيڤو ؤ دار لإخراج ديال فيلم أرق ف 2002 لي كانت لميزانية ديالو كبيرة بزاف. لكن لأفلام لي شهرات نولان بزاف ؤ دارت بوم ملي يلاه خرجات هيا: لأفلام تلاتة ديال باطمان ف (2005 - 2012)، زراعة د لأفكار ف 2010، بين النجوم ف 2014، دونكيرك ف 2017.
كريسطوفر كتب بزاف ديال لأفلام معا خوه دجوناثان نولان ؤ أسس حتا شركة ديال لإنتاج سميتها سينكوپي ؤ لي كتعاونو ف لإدارة ديالها مرتو إيما طوماس. من بين لأفلام لي خلاو نجاحات كبار هو باطمان لي كانت لبدية ديالو فهاد ضّومين.
15 مارس
15 مارس ؤلا نهار 15 شهر 3 هوّا نّهار نمرة 74 من تّقويم لميلادي (75 يلا كان لعام مكبّس). باقين 291 يوم من موراه تال لّخر د لعام.
كريستين دوغ
كريستين دوغ، ولا كريستين دوغ-سرفاتي، تولدات فـ12 نونبر 1926 ف مونپوليي ؤ ماتت فـ28 ماي 2014 ف باريز، كانت كاتيبة ؤ مناضلة د حقوق لإنسان فرانصاوية.
عائلتها
تولدات فـ1926 ف مونپوليي، كريستين كبرات ف لوقيتة ديال لمقاومة لفرانصاوية ف لحرب لعالامية تانية. باها پيير دوغ كان فيزيائي ؤ عميد ديال لجاميعة د كون حتا جرا عليه ڤيشي حيت مابغاش يطبق قوانين ضد ليهود، موراها فـ1944 عينو دو ݣول پريفي ديال كالڤادوس. خالها فرونسوا كولي كان ديپلوماسي دخل ف لحركة ديال فرانصا حورا ؤ تعين فـ1944 كوميسير ديال لجومهورية ف نورموندي.
تزوجات كريستين ب پيير أݣيطون، لي كان قاضي ؤ تعين ف لمحكمة د لأمن لعسكري ف لجزاير، ؤ كان قريب من تيارات ليمنية، ف لوقت لي هي كانت كاتدافع على لموناضلين ديال ل ف.ل.ن. حاولات كريستين تدي ولادها بجوج كريسطوف ؤ ليز لجزاير والاكين باهم كان رافض لفكرة، وبسباب هادشي طلقاتو.
موراها عاودات تزوجات كريستين ب هنري جوڤان، ؤ رحلات معاه ؤ ولادها بجوج للمغريب. ولادات معاه بنت سميتها لوسيل.
نيضال ديالها
فـ1972، خبات كريستين جوج ديال لموناضلين يساريين، عبدلطيف زروال ؤ أبراهام سرفاتي، لي كانو بجوج كي قلب عليهم لمخزن. والاكين موراها بعاماين عاودو تشدو بجوج، زروال غبروه ؤ ماعاودش بان ؤ سرفاتي تحكم عليه ب لمؤبد. ؤ بقات كريستين كاتدافع على سرفاتي باش مايطيحش ف نفس لمصير د زروال. فـ1986، تزوجات بيه ؤ هو مسجون باش تقدر تبقا تزورو ف لحبس ديال لقنيطرة، مورما تدخلات فهاد لقضية مرات رائيس لفرانصاوي ميطيرون.
ماتت كريستين دوغ فـ28 ماي 2014 فسبيطار طينون ف باريز، ؤ كان عندها 87 عام.
جقمة
جّقمة جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 10180 واحد، على حسب لإحصاء لعام 2014.
16 مارس
16 مارس ؤلا نهار 16 شهر 3 هوّا نّهار نمرة 75 من تّقويم لميلادي (76 يلا كان لعام مكبّس). باقين 290 يوم من موراه تال لّخر د لعام.
تاسكنيت
تاسكنيت (معروفة حتى بساوكنة، سوكنة ولسان السكني) هي لوغة أمازيغية شرقية كانت الناس كاتهضر بيها فمدينة سوكنة وفلڤيلاج ديال لفوقاها فشمال فزّان فليبيا. بحساب ڤاكلاڤ بلاجيك (1999)، كانت الناس اللي فواحة تميسّا كاتهضر بهاد اللوغة.
أكتر لأعمال لبحتية اللي تدار على هاد اللوغة كان دارهوم سارنيلّي ف1924 للوغة ديال سوكنة وپاراديزي ف1963 للوغة ديال لفوقاها. لأبحات بجوج بيّنات باللي هاد اللوغة كانو كايهضرو بيها غير شوية من الناس لكبار، الشي اللي خلّا الناس تفتارض باللي اللوغة راها نقارضات.
17 مارس
17 مارس ؤلا نهار 17 شهر 3 هوّا نّهار نمرة 76 من تّقويم لميلادي (77 يلا كان لعام مكبّس). باقين 289 يوم من موراه تال لّخر د لعام.
18 مارس
18 مارس ؤلا نهار 18 شهر 3 هوّا نّهار نمرة 77 من تّقويم لميلادي (78 يلا كان لعام مكبّس). باقين 288 يوم من موراه تال لّخر د لعام.
أندري أزولاي
أندري أزولاي (ب لفرانساوية : André Azoulay)، تولد نهار 17 أبريل 1941 ف الصويرة، هو سياسي يهودي مغربي خدام مستشار ديال الملك محمد السادس. كان خدام مستشار حتا ديال الحسن التاني.
جبل درسة
تصغير|تصويرة قديمة د [[تطوان]] جبل درسة جبل كاين ف إقليم تطوان محسوب على الجّبال د الرّيف. هو الجبل اللي تبنات ف السفح ديالو لمدينة لقديمة د تطوان. لعلو ديالو 541 ميترو من لمستوى د لبحر.
جبل درسة كايتميز ب لمخزون لكبير د لما اللي كايوفرو ل مدينة تطوان، و هادشي اللي كايفسر علاش تختار لموقع ديالو باش تبدا منو النواة اللولة د لمدينة.
لمدينة لقديمة ديال تطوان
لمدينة لقديمة د تطوان هو أقدم تجمع عمراني كاين ف مدينة تطوان و اللي تبنات ضايرة على جبل درسة. لمدينة لقديمة ضاير بيها سور د 5 كلم و عندها سبعة د لبيبان. هاد لبيبان هوما اللي محددين لهندسة د الطرقان و الدروبا ديالها ب شكل كايربط بين البيبان السبعة و البلايص لمفتوحين اللي ف وسط لمدينة بحال الساحات و السواق.
لمدينة لقديمة د تطوان فيها فنادق، زاويات و جوامع زيادة على حومات مسميين على حساب الصناعي اللي معروفة بيهوم.
تطوان كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس. من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها.
لمدينة لقديمة د تطوان واخا صغيرة ب لمقارنة مع مدون قدام د لمغريب غير هيا بقات محمية كتر منهوم من التأثيرات لعمرانية د لقرن لعشرين.
لمدينة لقديمة د تطوان دخلات ل لّيستا د معاليم التراث العالمي د ليونيسكو ف 1997.
لوغات أمازيغية شرقية
اللوغات لأمازيغية الشرقية هي أسرة لغات كبيرة كاتنتامي لعائلة اللوغات لأمازيغية. هاد اللوغات كايهضرو بيها الناس فليبيا ومصر. هاد اللوغات هي تاويلانت، تاسكنيت، تاغديمسيت، تانفوسيت وتاسيويت. واحد اللوغة اللي تعرفات باللي نقارضات هي لغة تازرݣت. لدابا ماشي واضح إلا كانت هاد اللوغات كاتكوّن مجموعة عندها قرابة لغوية.
التصنيف
مارتين كوصمان (1999:29, 33) كايقسمهوم لجوج ديال لمجموعات:
روجر بلينش (ms، 2006) صاوب ليستة دار فيها ݣاع دوك اللوغات مختالفين. وبحال "إتنولوݣ"، كايصنف تانفوست على أنها زناتية شرقية. † كايعني أن اللوغة نقارضات.
مشروع لينݣڤاريوم ("Lingvarium Project") زاد جوج ديال اللوغات وحدين خرين: لغة جغبوب (اللي نقارضات فليبيا) ولغة تميسّا اللي مازال كايهضرو بيها الناس فواحد لواحة فشمال ولاية مرزق فليبيا. عتابر بلاجيك ف1999 بلّي اللوغة اللي كايهضرو بيها فتميسّا هي لهجة ديال تاسكنيت.
جينيراتور أحادي لحالة
تصغير|لجينيراتور لأولي هو مثال د لجينراتورات أحادية لحالة مولات جوج أقطاب
جينيراتور أحادي-لحالة ؤلا مولد أحادي-طور (ب لونݣلي : Single-phase generator) هو جينيراتور د ضّو ب تيار لمعاود كيخلق واحد جهد معاود ب شكل مستمر، كنخدمو بهاد لجينيراتورات باش نخلقو ضو ف سيستيمات دضو لي أحادية-لحالة، وخا هكاك كنقدرو نخدمو حتا بجينيراتورات متعددة-لحالات (كيتزادو مراحل الى خدمنا بيه)، داكشي علاش كاينة جينيراتورات أحادية-لحالة ف بزاف ديال ابليكاسيونات لي كاتكون فيها لحالات خفيفة شوية ؤ ممتصلاش ب توزيع تلاتي-لحالة بحال لجينراتورات لي كتهْز، زيد عليها نقدرو نخدمو بها كتر ف سيستيمات ديال جرّان أحادية-لحالة بحال سكة د تران.
دِّيزاين
ديزاين د ديناموات دوارة هو يكون جزء لي كيتحرك على دينامو ؤ لجزء لمجال لمغناطيسي على لجزء لي مكيتحركش. تصميم الأساسي لي نقدرو نسميوه لجينيراتور لأولي ، هو يكون ليه طرف دإنتاج دورة مستطيلة باش تقطع لخطوطة د لقوة بين لقطب شمالي ؤ لجنوبي. هادشي كيوقع الى قطعنا لخطوطة دلقوة ب دوران ، كيخلاق تيار د ضو. كيتصيفط تيار علا برا لجينيراتور من جوج كروبات د دورات د لانزلاق ؤلفرش ، كنخدمو بواحدة منهم من كل طرف من طراف د لجينراتور. ف هاد ديزاين د جوج أقطاب، دينامو كيدور دورة وحدة، داكشي علاش كيخلق دورة وحدة د تيار لمعاود أحادي-لحالة (AC). باش نخلقو تيار معاود ، كندورو دينامو بزربة تابتة مع لعدد د دورات ف الثانية باش نطابقو تعاويد لمطلوب (ب لهرتز) د تيار لمعاود.
عيون لكلام
http://www.maritime.org/doc/neets/mod05.pdf http://www.hydrosustainability.org/IHAHydro4Life/media/ProtocolAssessments/PDF%20Reports/Walchensee-Official-Assessment-FINAL-10-May-2013.pdf?ext=.pdf http://www.faa.gov/regulations_policies/handbooks_manuals/aircraft/amt_handbook/media/FAA-8083-30_Ch10.pdf
إقليم زاݣورة
التقسيم والسكان ديال لإقليم
فإقليم زاݣورة كاينين 2 ديال لجماعات الترابية لحضرية و 23 ديال لجماعات لقروية. هاد الجدول كايعطي عدد السكان ديال لبلديات فلإقليم:
التوزيع لاداري دجماعات اقليم زاݣورة
تصغير بلاضافة للجوج جماعات حضارية لي كاينة فاقليم زاݣورة بلدية زاݣورة وبلدية اݣدز، لاقليم تابع ليه 23 جماعة قروية موزعة عل تلاتة ددوائر ولي هوم:
ولجماعات تتوزع عل كل دائرة بشكل لي جاي:
دائرة زاݣورة
دائرة زاݣورة، ولي تتكون من 5 دلجماعات ولي هوم:
دائرة تينزولين
دائرة تينزولين، تتكون من 7 دلجماعات لقروية ولي هوم:
دائرة اݣدز
دائرة اݣدز، باقليم زاگورة تتكون من 11 لجماعة قروية ولي هوم:
تازرݣت
تازرݣت أولا لسان الزرق أولا لسان لكوفرة هي لغة من اللوغات لأمازيغية الشرقية اللي كان تاريخيا كايتهضر بيها فلواحة ديال لكوفرة فالصحرا ديال ليبيا.
لمينطاقة ديال لوغة تازرݣت كاينة فلجانوب الشرقي ديال توزيع اللوغات لأمازيغية الشرقية وبعيدة تقريبا بنفس لمسافة على اللوغات اللي كاينة فلواحات لقراب ليها: تاويلانت، تاسيويت وتاسكنيت.
لمدينة لقديمة ديال مراكش
تصغير|الجّامع د [[لكتبية، مراكش]] لمدينة لقديمة د مراكش هي أقدم تجمع عمراني كاين ف مراكش و فيها عدد كبير من أهم لمعاليم د لمغريب. لمساحة ديالها 1107 هكتار و دخلات ف الليستا د التراث العالمي د ليونيسكو ف 1985.
مراكش بناوها لمورابطين بين 1070 و 1072 و كانت هي لعاصمة ديالهوم ف بين 1056 و 1147 و كانت لعاصمة تا ديال الموحدين، بين 1147 و 1269، و السعديين. مراكش كانت من أهم المراكز الحضرية والسياسية و الثقافية ف لعالم ف لعصور لوسطى و ف لمنطقة د الغرب لإسلامي ب شكل خاص.
لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، جّرادي د أݣدال، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الإنساني.
19 مارس
19 مارس ؤلا نهار 19 شهر 3 هوّا نّهار نمرة 78 من تّقويم لميلادي (79 يلا كان لعام مكبّس). باقين 287 يوم من موراه تال لّخر د لعام.
تاغديمسيت
لأبحات
لأعمال ولأبحات اللي كاينين على لوغة غدامس تجمعات من طرف جوج ديال اللوغويين. لماتارييل اللول جاي من أدولف ديكاسالانطي موطيلينسكي فلعوام ديال 1903 و1904. مصادر أوتق على هاد اللوغة جات من عند جاك لانفري اللي عاش فغدامس من 1944 حتال 1945 ونشر لأعمال ديالو ف1968 و1973. من ديك لوقت مابقاش تدارو أبحات على هاد اللوغة. مارتين كوصمان ف2013 نشر كتاب جديد ديال لقواعيد دتاغديمسيت معتامد على لأعمال ديال لانفري.
شحال كايهضر بيها
لانفري ݣال باللي تقريبا ربعالاف ديال الناس كايهضرو بهاد اللوغة. الرقم لحقيقي لشحال كانو كاينطقو هاد اللوغة مامعروفش. "إتنولوݣ" كايقدّر عدد الناطقين بلسان غدامس ب10 آلاف ف2006، زيادة على 2000 خرين ساكنين برّا لمنطاقة لأصلية ديال هاد اللوغة. الرقم ديال 10 آلاف كايعكس شحال ساكنين فلمدينة كاملة، واللي ماشي كولهوم كايهضرو بيها. زيادة على هادشي، لعدد ديال 2000 مهاجر جاي من مصدر قديم بزاف. "إتنولوݣ" كايكلاصي اللوغة على أنها 6b (مهددة).
اللوغة
تاغديمسيت وحدة من اللوغات لأمازيغية اللي حافضات على بزاف ديال لخصائيص ديال الهضرة والشكل، ولقاموس ديال هاد اللوغة فيه تأتر قليل بزاف نسبيا بلعربية. ماكاينش إجماع على كيفاش غاتصنّف هاد اللوغة. شي كايݣول باللي راها من اللوغات لأمازيغية الشرقية -أيخينڤالد وميليتاريڤ (1984)-، وكوصمان (1999) كايجمعها مع تاويلانت. "إتنولوݣ" كايصنف هاد اللوغة مع اللوغات الزناتية الشرقية.
الصوايت
تقريبا غالبية اللوغات لأمازيغية فيها غير تلاتة ديال الصوايت. تاغديمسيت فيها سبعة ديال الصوايت، بحال تماشق.
لحروف
بحال اللوغات لأمازيغية لخرة ولعربية، تاغديمسيت فيها التحلقين ديال لحروف وشي حروف اللي هوما سناينية باينة (ديريكت). كاين حتى التشديد ديال لحروف. لحروف اللي كاينة بين جوج دلقواس كاتستعمل نادرا بزّاف.
20 مارس
20 مارس ؤلا نهار 20 شهر 3 هوّا نّهار نمرة 79 من تّقويم لميلادي (80 يلا كان لعام مكبّس). باقين 286 يوم من موراه تال لّخر د لعام.
إقليم ميدلت
التقسيم والسكان ديال لإقليم
فإقليم ميدلت كاينين 2 ديال لجماعات الترابية لحضرية و 27 ديال لجماعات لقروية. هاد الجدول كايعطي عدد السكان ديال لبلديات فلإقليم:
حد الدرى
حد الدرى جماعة ترابية قروية كاينة ف إقليم الصويرة، جهة مراكش آسفي، ساكنين فيها 8989 واحد، على حسب لإحصاء لعام 2014.
لمدينة لقديمة د الصويرة
بديل=|تصغير|لبحر و لمدينة لقديمة د [[الصويرة]] لمدينة لقديمة د الصويرة هي لبلاصا لقديمة ݣاع ف الصويرة و لي كانت تتسما موݣادور شحال هادي. ف لفترة لقديمة (مملكة موريطانية ؤ قبل) كان سميتها أرامبيس.
كاين واحد لعدد كبير ديال لمعاليم د لمغريب فهاد لمدينة لقديمة و هادشي علاش دخلات ف الليستا د التراث العالمي د ليونيسكو ف 2001.
تانفوسيت
تانفوسيت (أولا تانفوست أولا أجبالي ، مازيغ/مازوغ ) هي لوغة أمازيغية كايهضرو بيها فجبال نفوسة (بلأمازيغية: ⵉⴷⵔⴰⵔⵏ ⵏ ⵉⵏⴼⵓⵙⵏ جبال ديال نفوسة)، اللي هي مساحة كبيرة فشمال غرب ليبيا. الناس اللي كاتهضر بيها بزاف هوما لمجموعة لإباضية فجادو ونالوت ويفرن، ولعدد ديالهوم على حساب تقدير 2006 هو 140 آلف.
بيݣينيوت ف1931 وصف اللهجة ديال جادو كيفاش دايرة. موتيلينسكي ف1898 وصف اللهجة ديال جادو ونالوت كيمّا كاينطقها واحد الطالب من يفرن.
كاتشارك تانفوست أولا النفوسية بزاف ديال لبتيكارات اللوغوية مع اللوغات الزناتية. من لحوايج اللي كايخلّيوها مختالفة على باقي اللوغات لأمازيغية هي أنها عندها صوايت كايلصقو فاللول دلكلمة قبل من لمقاطع لمدورة. متلا كلمة أوفَس بتانفوست (ليد) اللي هي أَفوسْ (أولّا فوس فالزناتية). كايبان باللي هاد اللوغة قريبة بزاف لتاسكنيت وتاسيويت اللي كاينين فالشرق ديال هاد اللوغة.
21 مارس
21 مارس ؤلا نهار 21 شهر 3 هوّا نّهار نمرة 80 من تّقويم لميلادي (81 يلا كان لعام مكبّس). باقين 285 يوم من موراه تال لّخر د لعام.
حادة أوعكي
حادة أوعكي (خلاقت ف 1953 ف آيت يسحاق - إقليم خنيفرة) مغنية مغريبية كاتغني ب شّلحة د لأطلس لمتوسط و دّاريجا، و هي من لمغنيات لمغريبيات لكبار ف نّص تّاني د لقرن لعشرين و من رّموز د لغنية لأمازيغية. رتابطات سّمية ديالها بزّاف ب بناصر أوخويا.
حياتها
حادة خلاقت و كبرات ف زّاوية د آيت يسحاق ف جوايه د خنيفرة، جدودها كانو فيهوم سادات دينيين و هو لّي خلا لعائيلة ديالها تكون محافضة و رافضة لكار د لغنا. حادة عمرها ما قرات ف لمدرسة و تعلمات لغنا و لعيوط و لميزان د لموسيقا د شّلوح غير ب سّمع فاش و كان كايعجبها تݣلس ف لمجامع د نّسا لّي كايغنيو ف لقساير و لعراسات.
فاش كانت عندها 14 لعام جوجوها دارهوم صحة ب واحد رّاجل عندو 70 عام، و كانت ديك تّجويجة غير سبة ديال لعائيلة ديالها باش يتهناو منها و من طّريق د لغنا لّي كانت حادة باغية تمشي فيها. ماقبلاتش حادة ب هاد ظّلم و مشات عند لقاضي باش تطلب طّلاق و قدرات تحرر راسها من بعد 15 يوم من جّواج.
هاد لقضية بدلاتليها حياتها حيت كان ما بقا ليها ݣعاد ف آيت يسحاق من بعد ما وقفات ف وجه عائيلتها و هاكدا هربات من دارهوم، و هي بنت 16 لعام، و مشات ل دّار لبيضا و تما وقف معاها بناصر أوخويا، لّي كان من شّيوخ لكبار د لموسيقا لأمازيغية وكان كايآمن ب لموهيبة ديالها.
حادة أوعكي و بناصر أوخويا شكلو تنائي فني كبير ب فضل صّوت لقوي و لفريد ديال حادة و لحرفة لكبيرة ديال بناصر ف لكتابة و شّيعر و لموسيقا. خدمو بجوج ل مدة 12 لعام قبل ما تدير حادة لݣروپ ديالها ف 1981 مع شّاعير عبد الله زّهراوي.
تيزي ن تيشكا
تيزي ن تيشكا (تمازيغت:ⵜⵉⵣⵉ ⵏ ⵜⵉⵛⴽⴰ) هي بلاصة عاليا ب 2300 متر ف الجبال دبال لأطلس لكبير لّي تادوز فيها طّريق لوطنية رقم 9 ما بين وارززات و مراكش.
السمية
السمية ديال تيزي ن تيشكا تتعني بتمازيغت الطريق لي تايرعاو فيها ف الجبال.
حد سوالم
حد سوالم جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 36765 واحد، على حسب لإحصاء لعام 2014.
22 مارس
22 مارس ؤلا نهار 22 شهر 3 هوّا نّهار نمرة 81 من تّقويم لميلادي (82 يلا كان لعام مكبّس). باقين 284 يوم من موراه تال لّخر د لعام.
حرارة (إقليم آسفي)
حْرارة جماعة ترابية قروية كاينة ف إقليم آسفي، جهة مراكش آسفي، ساكنين فيها 26103 واحد، على حسب لإحصاء لعام 2014.
مرض
تصغير|300x300px| لوحة The Sick Girl ([[داريجة|بالدارجة: لبنت لمريضة) ديال الفنان Micheal Ancher]] الـمْرْضْ أولا الـمَرَض هو فاش واحد لحالة ماشي طبيعية كاتصيب لجسم ديال بنادم أولا لعقل ديالو و كاتبرزطو، أولا كاتدير ليه ضّعف ف لخدمة د لأعضاء، أولا لعيا/لافاتيݣ لداك بنادم لمريض معا لتبرزيط. هاد لمصطلح كايتستخدم بعض لمرات باش نقصدو ضربة، إعاقة، تهريسة... لمعرفة لشاملة ب لأمراض ديال بنادم و طُّرُق د كيفاش كايتشخصو و كايتعالجو هي شّي لٌّي كانسميوه ب طّب، بزاف ديال هاد لحالات د المرض تقد تجي للحيوانات (سوا كانت مربية ديال دّار سوا كانت برية)، و دّراسة د هاد لامراض لّي كاتجي للحيوانات كاتسمّـى طّب لبيطري.
24 مارس
24 مارس ؤلا نهار 24 شهر 3 هوّا نّهار نمرة 83 من تّقويم لميلادي (84 يلا كان لعام مكبّس). باقين 282 يوم من موراه تال لّخر د لعام.
مملكة (بيولوجيا)
تصغير|لمستويات ديال تّقسيم طّاكسونومي د لحياة لمصطلح ديال مملكة ف لبيولوجيا هوّا تقسيم قديم لّي باقي مستعمل، مبني علا تّشابه لخرجاني ؤ خاصيات بنيوية د لكائنات لحية، مي ماعندوش ب ضّرورة دلالة تطورية.
سيستيم عصبي
تصغير|السيستيم لعصبي ديال بنادم
لاناطومي ديال السيستيم لعصبي
السيستيم لعصبي كايتكون من جوج د سيستيمات كبار:
عيون لكلام
`
حربيل
حربيل جماعة ترابية قروية كاينة ف إقليم مراكش، جهة مراكش آسفي، ساكنين فيها 51860 واحد، على حسب لإحصاء لعام 2014.
شامة الزاز
شامة الزاز، لي سميتها لحقيقية شامة الحمّومي، خلاقت ف 1953 ف دوار الروف (جماعة سيدي مخفي) توفات نهار 28 شتنبر 2020 ف تاونات، كانت مغنية مغريبية ديال فن لعيطة لجبلية (أعيوع) و الطقطوقة لجبلية. هي من أهم لأصوات لغنائية النسوية ف هاد النوع د لغنا.
حياتها
شامة تعرفات بزاف ب لأعمال ديالها مع قطب الطقطوقة الجبلية محمد لعروسي و بجوج بيهوم ساهمو ف لنتيشار ديال هاد النوع لموسيقي د الشمال د لمغريب ف لبلاد كاملة.
شامة واخا تشهرات بقات عايشة ف الجبل و لبادية د تاونات و كان عندها وليد عندو إعاقة جسدية.
ف اللخر دحياتها عانات بزاف من مرض لقلب و كان تكلف ب لمداوية ديالها لماليك محمد السادس. توفات ف السبيطار لإقليمي د تاونات نهار 28 شتنبر 2020.
26 مارس
26 مارس ؤلا نهار 26 شهر 3 هوّا نّهار نمرة 85 من تّقويم لميلادي (86 يلا كان لعام مكبّس). باقين 280 يوم من موراه تال لّخر د لعام.
ݣوانشية
لݣوانشية هي لوغة منقارضة كانو كايهضرو بيها لݣوانشا فجزر لكناري حتالين لقرن 16 أولا 17. هاد اللوغة ماتت من مورا لغزو الصبليوني لجزر لكناري، بحيت أن لإتنية دلݣوانش دخلات ونصاهرات مع التقافة الصبليونية. اللوغة لݣوانشية تعرفات ليوما بلجمل ولكلمات اللي قيّدوها الجغرافيين والرحالة اللولين، وحتى فبزاف ديال السميات دلبلايص ولكلمات اللي بقاو فالصبليونية ديال الناس دلكناري.
صندوق النقد الدولي
تصغير|يسار|250px|<P ALIGN=center>لمقر الرئيسي د صندوق النقد الدولي ف [[واشنطن|واشينطون. ]] تصغير|يسار|250px|<P ALIGN=center>كريسطالينا ݣيورݣييڤا، لمديرة د صندوق النقد الدولي من 2019.
صندوق النقد الدولي، (بلينݣليزية: IMF - International Monetary Fund) هي منضمة دولية تابعة للأمم لمتحدة جا لمقر ديالها ف واشينطون ف لميريكان، تاتعرّف راسها باللي تاتخدّم على لمعاونة لمالية ما بين ݣاع لبلدان د لعالم، و لمعاونة على استقرار لقتصاد د لعالم، و تنقص من لفقر. تأسس صندوق النقد الدولي ف يوليوز 1944 من مورا لإتفاقية ديال برييطون وودز، باش يعاون التجارة د لعالم تتقدم مورا لحرب لعالمية التانية.
ݣوانشية
التاريخ
كانت لكلمة "ݣوانش" كاتعني "راجل من جزيرة تينيريفي" ، ومن موراها هلّي ولّات لكلمة كاتمعني على الناس اللولين اللي سكنو فلأرخبيل دلكناري. كانت بزاف ديال اللهجات من هاد اللوغة كايتهضر بيها فلجزر ديال لأرخبيل كاملين. لأبحات لأركيولوجية فلجزيرة لقات حجر منقوش عليه بلخط ديال تيفيناغ ولخط لبونيقي، وحتى روايات تاريخية قديمة كانت كاتݣول باللي لݣوانش براسهوم ماكانش عندهوم نضام ديال لكتابة.
صندوق النقد الدولي
صندوق النقد الدولي داخلة فيه 190 بلاد ف لعالم، و هي كاملة كاتساهم ف لخدمة و لمالية ديالو. بزاف ديال الناس تينتاقدو هاد الصندوق و تيقولو باللي تيتدخّل ف التسيير ديال الدول ب كرييديات ديالو ، و باللي تيخدم لمصالح ديال الرأسمالية على حساب الشعوب.
ݣوانشية
التاريخ
أول رواية موتوق فيها على اللوفة ديال لݣوانش هي اللي كايقدّمها لمستكشف الطالياني نيكولوزو داريكو ف1341، واللي فيها لأرقام من واحد لسطاش، واللي سمعها من ناس فجزيرة فويرتيڤينتورا. الريواية ديال داريكو عطات حساب بأساس 10 مع تشابه كبير بلأرقام اللي فباقي اللوغات لأمازيغية.
السيلبو كانت لوغة ديال الصفير اللي كانو لݣوانش كايهضرو بيها وكايتواصلو بيها مابين لوديال ديال لجزر دلاݣوميرا، إلييرو، تينيريفي وݣران كناريا. تعوضات هاد اللوغة بڤيرسيون من مورا مانقارضات النوسخة لݣوانشية.
لأرقام
جات لأرقام لݣوانشية من بزاف دلمصادير، اللي ماشي ديما كاتكون متّافقة بيناتها (باريوس، 1997). بعض لختيلافات جاية من أخطاء فالنقل، تفريق مابين لجنس (مدكر أولا مؤنات)، ولخلط مع كلمات جاية من لعربية فلمصادير الجديدة.
لمحاولات اللخرة ديال تشكيل لأرقام من 11 ل19 كانت بالربط ديال الرقم وعشرة بلمقطع -إرْ (بينإيرماراݣو - لينإيرماراݣو...). التشكيل ديال لأرقام من 20 حتال 90 كان متشابه ولاكين مختاصر: ليناݣو - أمياݣو. 100 بلݣوانشية هي ماراݣين، يعني 10 ولإضافة ديال لجمع فاللوغات لأمازيغية -إين. الصبليونية ماكاتميزش مابين [b] و[v]، يعني بيين مرتابطة بڤيين. لمؤنات بلأمازيغية كايسالي بحرف التا، كيما فتاشلحيت: 1 (مدكر يان، مؤنات يات) 2 (مدكر سين، مؤنات سنات). هادشي ممكين إيفسر لختيلافات مابين بيين وڤايت اللي كايعنيو واحد.
كايراسكو هي أغنية قديمة دلحساب، بيسْميا مات أكوسوموسيت تاموبينير ماراݣو. سيس (6) يمكن إيكون ضاع فلوسط ديال سوموسيت (سوموسّيسّيت).
لكلمات
لجدوال فيه كلمات قيّدهوم ألونزو دي إسپينوزا فلقرن 16، صاوبها وترجمها كليمينتس روبيرت مارخام ف1907.
فلتحت كاينين كلمات زايدين جات من لهجات ݣوانشية مختالفة، وولفيل (1965).
27 مارس
27 مارس ؤلا نهار 27 شهر 3 هوّا نّهار نمرة 86 من تّقويم لميلادي (87 يلا كان لعام مكبّس). باقين 279 يوم من موراه تال لّخر د لعام.
كسيدا د تران د بوقنادل
كسيدا طران د بوقنادل، هي كسيدا ديال واحد طران خرج من سكا ديالو حدا بوقنادل ف لمغريب ووقعات نهار 16 أكتوبر 2018.
لكسيدا
جوايه لعشرا وتولوت بتوقيت لمغريب (GMT+1)، طران لجيهوي راقم 9 ديال لمكتب لوطني د سكك لحديدية اللي كان غادي بين دارالبيضا و لقنيطرة خرج على سكا ديالو ودخل فواحد القنطرة جيهت بوقنادل.
ضحايا
وصل عاداد ناس لي ماتو ف لكسيدة لـ7 د ناس و125 واحد مجروح، سبعا منهم حالتهم صعيبة من بينهم شيفور. لماليك محمد ساديس تكلف بدفين ديال ضحايا.
تحقيق
شي ساعات قليلة من بعد لكسيدا، لقصر دار بالاغ كيقول فيه أنه غادي يحلو تحقيق باش يعرفو ساباب. ف لخر تحقيق لقا ساباب هو سورعا، ونيابا لعاما تاهمات شيفور بأنه هو لمسؤول.
28 مارس
28 مارس ؤلا نهار 28 شهر 3 هوّا نّهار نمرة 87 من تّقويم لميلادي (88 يلا كان لعام مكبّس). باقين 278 يوم من موراه تال لّخر د لعام.
ؤ ولات (كتاب)
ؤ ولات هيّا ؤطوبيوݣرافيا ديال ميشيل أوباما لي كانت سيدة لّولة لفايتة د لميريكان. خرج لكتاب ف نونبر 2018. لكتاب كيهضر على لبدايات ديالها و كيفاش هي سابت صوت ديالها، و تا على لوقت ديالها ف دار لبيضا د لميريكان، لحمة لصحة ديالها، و تّجربة ديالها كا أم. لكتاب كاين دابا ب 24 لوغة و نّسخة لأصلية ديالو فيها 400 صفحة، ؤ تباع كتر من أي كتاب أخور ف لميريكان ف 2018 غير ف 15 يوم.
واد ميكونݣ
تصغير|يسار|250px|<P ALIGN=center>منظر د واد ميكونݣ ف اللاووص. تصغير|يسار|250px|<P ALIGN=center>لبلاصة د لواد د ميكونݣ ف لخريطة. واد ميكونݣ هو واد جا ف جنوب شرق آسيا، و محسوب لواد الطانش ف لعالم (و السادس ف آسيا) من جيهة الطولا ديالو. الطول ديالو كامل تقريبا 4350 كم، من لمنبع ديالو ف التيبيت، تال لبحر د الشينوا لجنوبي اللي تيصب فيه. تيدوز هاد لواد على ستة د لبلدان، و هي: الشينوا، بورما، لاووص، طايلاند، كامبودج و ڤييطنام. ميكونݣ واد مهم ف لحركة ما بين الشينوا و جنوب شرق آسيا، و محسوب طريق مهمة بيناتهم، واخا شي بلايص فيه صعيبة يدوزو منها لباطوييات.
لبنك الدولي
تصغير|يسار|250px|<P ALIGN=center>اللوݣو ديال لبنك الدولي. تصغير|يسار|250px|<P ALIGN=center>لمقر الرئيسي د لبنك الدولي ف [[واشنطن|واشينطون. ]]
لبنك الدولي، (بلينݣليزية: The World Bank) هو منضمة عالمية تابعة لأمم لمتحدة. تأسس لبنك ف يوليوز 1944 من مورا لإتفاقية د "برييتون وودز"، و كان لهدف هو التطوير و التنمية ديال لعالم من مورا لحرب لعالمية التانية. لخدمة ديال لبنك الدولي دابا هي يعطي كريديات و تمويلات للحكومات ديال الدول النامية باش تدير بيها مشاريع. لبنك تيقول على راسو باللي أهم هدف ديالو دابا هو ينقص من لفقر ف لعالم.
لبنك الدولي فيه 189 دولة عضو، و عندو 5 ديال لمنضمات عالمية تابعة ليه. الجوج لكبار فيهم هوما "البنك الدولي د لإنشاء و التعمير"، و "مؤسسة التنمية الدولية". الرئيس د لبنك الدولي من 2019 هو ديڤيد مالباس.
كلب
التاريخ ديال الكلب
الكلب من لبزوليات اللوالا الي رباهم بنادم، و بان قبل شي 60 مليون عام و عاش معاه تقريبا شي 14 ألف عام.
سلالات ديال الكلاب
كاين بزاف السلالات ديال الكلاب و هدي أكثر السلالات لمنتاشرة:
التكاثر
الكلاب كايتوالدو بحال الحيوانات لبزولية و ما عندهمش موسم تزاوج خاص بيهم.
29 مارس
29 مارس ؤلا نهار 29 شهر 3 هوّا نّهار نمرة 88 من تّقويم لميلادي (89 يلا كان لعام مكبّس). باقين 277 يوم من موراه تال لّخر د لعام.
كوروڤ
تصغير|يسار|لبلدية د كوروڤ تصغير|يسار|لخريطة د كوروڤ
31 مارس
31 مارس ؤلا نهار 31 شهر 3 هوّا نّهار نمرة 90 من تّقويم لميلادي (91 يلا كان لعام مكبّس). باقين 275 يوم من موراه تال لّخر د لعام.
كورالين (فيلم)
يسار|تصغير كورالين (Coraline)، فيلم ميريكاني ديال رّوسوم Animation لّي دار لإخراج ديالو هنري سيليك. لفيلم متلو فيه لأدوار رّئيسية داكوطا فانين و طيري هاتشر و جون هودݣمان.
ملخص لفيلم
لفيلم موخود من رّواية د نيل ݣايمان "كورالين" د 2002، و كايعاود لقصة د واحد لبنيتة لّي كاتتحول هي و واليديها لواحد دّار جديدة. واليديها ديما مشغولين ب خدمتهوم و ب شّغال ديال رّحيل و لإيصلاح د دّار جّديدة و ما كايديوهاش فيها. كوارلين غادي تكتاشف واحد لباب مسحور ف دّار لّي كايدي ل واحد لعالم موازي لّ فيه دار كاتشبه ل دّار ديالها و واليدين أحسن من واليديها و كايتهلاو فيها و تا جّيران حسن من جّيران ديالها ف دّار لحقيقية، غير هي غادي تبدا تفهم بشوية بشوية أن هاد لعالم لميتالي فيه شي دغل، و تما غادي يبداو لمشاكيل.
صريعة
صريعة ولا لمشادة د لرياح (فلقديم) هيا واحد لمرضة عصبية اللي كاتجي بسباب خدمة تريسينتية دماغية ماشي عادية. أما لكريزة صريعية هيا التابيانت السبيطارية ديال تاديشارجيت لمتزامنة ديال واحد لكميشة دلخليات لعصبية اللي كاينين فالجلفة الدماغية.
على هاد لقيبال خاصنا نفرقو مابين هاد جوج دلكليمات، لاحقاش صريعة هيا واحد لحالة اللي فيها لكريزات الصريعية كايتعاودو فشلّا نوبات ،أما لكريزة صريعية راه تقدر تجي لبنادم واحد لمرة فلعمر ؤ ماغادياش تسما بمرضة صريعية.
== ميكانيز ==
النواع ديال لكريزات الصريعية
لكريزة الصريعية تقدر تجي على جوج سيافي : سيفا تاع كريزة صريعية مجهدة وحدة واللي ناتجة على شي ݣريسة دماغية مجهدة(شي خبطة فالدماغ،شي توسيخة بميكروب، شي باس فلعروقا،شي جغمة مسمومة...) ، ولا على سيفا تاع كريزات معاودين.
لكريزة صريعية كادوز على جوج ديال لوقيتات، فلوقيتة اللولانية لعلامي كايبانو معا تاديشارجيت (ؤ كايتسماو بعلامي وقتوكريزية يعني معا لكريزة نيت) عاد كاتجي لوقيتة التالية اللي فيها كايكونو لعلامي موراكريزية(فاش كاتسالي لكريزة و سبابهوم هوا لعيا ديال لخليات لعصبية وكايدوزو شي دقايق حتال شي سوايع) ، ؤ نقدرو عاوتاني نقسموها لجوج دنوايع،و اللي كلها ولعلامي اللي كايبانو فيه :
•كريزة مامعموماش: يلا تاديشارجيت كايكون موضعها فقنت محدد فالدماغ.
I) كريزة معمومة تزيارية-قفقافية
فيديو كايوري كيفاش كادوز معا التلفازة دماغية ديالها
هاد لكريزة كادوز من تلاتة دلمراحْل وهادشي كاملو فواحد لوقيتة من دقيقة حتال تلاتة دقايق علاين :
1) لمرحلة التزيارية من 10حتال 20 تانية :
لبدية ديالها مجهدة، بنادم كايغيب فيها ؤ مكايعقلش شنو كايطرا ليه معا لمزايرة ديال ݣاع لعضلات ديالو (داكشي علاش تسمات ب "التزيارية")، فهاد لحالة عينيه كايتقلبو ، كايتحبس ليه النفس ، الزروݣية ، زربة فدقان دلقلب ، هيپرخروج ديال الدفال و لفرازي دلݣصيبة لهواوية. يقدر حتا يعض جنب لسانو.
تسمات بقفقافية حيت لكسدة ديال لمصروع كاتبقا كاتقفقف ؤكاتفيبري بواحد الشكل اللي مريتمي،من جنابو بجوجهوم وبواحد لمانيرة متزامنة. وكاتسالي بجهد وبيه فيه.
3) لمرحلة لموراكريزية :
لمصروع كايطيح كومة شي دقايق وفيها كايترخاو ݣاع لعضلات ديالو يقدر يخرج واحد الصوت بسباب التنفاس لعميق ديالو(ستريطور) معا هيپرخروج ديال الدفال و لفرازي دلݣصيبة لهواوية، فاش كايفيق كاتكون عندو دوخة موراكريزية وكادوّز من شي دقايق حتال شي سويعات واخا كاينسا ݣاع داكشي اللي جراليه
II) لغبور
غالبا ماكاتجي عند لبراهش، لبرهوش كايغيب فشي تواني، لبدية ولمسالية ديال لكريزة كايكونو بجهد، بحال يلا كان كايلعب شي شوية كايحبس كايجمد ماكايتحركش ؤ مكايهضرش ؤمن بعد كايعاود بيه فيه يكمل شغالو. التخطيط ديال الدماغ EEG كايوري واحد لخدمة دماغية فشكل وكاتميز هاد لحالة.
III) عضلوقفقيفات معمومين
لكريزات لمعمومين اللي بوحدهوم فاش بنادم كايبقا عايق بشنو طرا ليه ومافيهومش تزعزيعات عايقية. كاتجي على سيفة ديال تقفقيفات عضلية معاودة غي هكاك ؤلا بسباب الضو.
ناس مشهورين مرضو بصريعة
ناس مشهورين بصمو تاريخ كانو مراض بصريعة :
لمزاود
.• ضوكيمونطير دارتو تيلي-ماروك على لمعيشة د لمراض بصريعة ف لمغريب : هكذا يعيش مرضى الصّرع في المغرب
•معلومات مهمين على ل AMCEP ؤلا لمحامية لمغريبية ضد صريعة فمراكش.
عالم ݣامبول لواعر
عالم ݣامبول لواعر (بلفرونسي: Le Monde Incroyable de Gumball) هو روسوم مريكاني بريطاني من تأليف بن بوكيليت. داز أول مرة ف قناة كرتون نتورك ديال مريكان نهار 2 ماي 2011. و داز أول مرة بلعربية نهار 6 أكتوبر 2011. تصنف هاد البرنامج ب TV - Y7 (موجه للي عندو كثر من 7 سنين حيت فيه عنف خيالي).و تصنف PG - TV (ما مناسبش لقل من 10 سنين بلا توجيه من والديه).
لانتاج
بعدما تنشأ ستوديو كرتون نتورك ف ؤروپا عام 2007، توظف بن بوكيليت باش يعاون الناس ف انتاج المشاريع ديالهم ف الشبكة. ولكن، قرر الأستوديو يجعل غاع لمواظفين عندهم لأفكار ديالهم لخاصة، و يخد الشخصيات و يجمعهم ف سلسلة وحدا. دانيال لينارد، نائب ديال رئيس تنمية ف ميريكان تيرنر لبث، عجباتو الفكرة و عطاهم الضو الخضر لهاد السلسلة. و كان قدامو 20 ساعة و نص باش يكتب لحلقة للّولا من لموسم للّول، ولكن دار غير 18 حلقة، عاد دار الموسم الثاني ف 17 مارس 2011، و قرر يدير 20 حلقة فكل حلقة نص ساعة.
شخصيات خرا
لاري هو لي خدام فكولشي. واخا هكاك حتا واحد ماعطاه أهمية و ذكرت لأهمية ديالو فبزاف د لحلقات.
الشاب خالد
خالد حاج براهيم، لمعروف بالشاب خالد (29 فبراير 1960 ف وهران) هو مغني د الراي و شاعر و ملحن جزائري ديال الراي. عندو تا لجنسية د لمغريب و فرانسا. سمّا راسو بالشاب حيت بدا صغير و حيت دار موسيقا جديدة ماشي بحال الشيوخا لقدام د الراي التقليدي. من السميات اللي كيتسمّا بيها الشاب خالد هي "لماليك د الراي".
لمجموع د لألبومات اللي باع الشاب خالد ف لعالم فات 80 مليون ألبوم، و هو محسوب من بين أكتر لمغنيين بلعربية اللي باعو ألبومات ف لعالم. غنا ف بزاف د لحفلات مهمة، منها كاس لعالم 2010 ف جنوب إفريقيا.
كوبا
لجمهورية د كوبا (بصبليونية: República de Cuba) هي واحد لبلاد جات ف لبحر لكاريبي ف دخلة د خليج لميكسيك. كوبا هي أرخبيل ديال لجزر ضاير بيهم لبحر، منهم جوج د لجزر كبار لي هوما جزيرة كوبا وجزيرة لا خوڤنتود.
لبلاصة لي فيها كوبا دابا كان ساكن فيها واحد شعب سميتو تاينو من هادي 4000 عام قبل لميلاد حتى جاو صًبليون ف لقرن 15. صًبليون حتلو كوبا تال 1898 من موراها حتلاتها لميريكان تال 1902. من موراها أيدوزو بزاف د رؤساء على لبلاد، منهم فولخينسيو باتيسطا لي كان ديكتاتور و ثارو عليه ناس ف 1959. ديك تورة لي تزعمها فيديل كاسطرو خلات لبلاد تولي متبعا نيضام شتيراكي ماركسي لينيني، فيها حزب واحد (لحزب شتيراكي لكوبي)، وهي من لبلدان لقليلة ف لعالم لي باقي فيها هاد نيضام تال دابا.
تسيكنو فكوبا 11.2 مليون د ناس، ولعاصمة ديالها هي هاپانا. لوغة رسمية ف لبلاد هي صبليونية، ولعملة لي تاتخدًم فيها هي لپيزو لكوبي. رئيس د كوبا من 2018 لدابا هو ميݣيل دياس كانيل.
لوغات
لوغة رسمية د كوبا هي صبلونية، ؤ لأغلبية لكبيرة د لكوبيين كيهضرو بيها. صبلونية لي مستعملة ف كوبا معروفة بسميت صبلونية لكوبية، ؤهي واحد شكل من صبلونية د لكاريبي. لوسيمي، لي هي واحد لهجة ديال لوغة د يوروبا د غرب إفريقيا، كيستعملوها ناس لي تابعين دين ديال صانطيريا بحال لوغة مقدسة ، والاكين غير بحال لوغة تانية. لكريول د هايتي هي تاني لوغة لي مستعملة بزاف ف كوبا، ؤ كيهضرو بيها لموهاجيرين لهايتيين ؤ ولادهوم. لوغات لخرين لي كي هضرو بيها لموهاجيرين كاين لݣاليسية ؤ لكورسيكية.
كوزمت
كوزمت جماعة ترابية قروية كاينة ف إقليم شيشاوة، جهة مراكش آسفي، ساكنين فيها 4103 واحد، على حسب لإحصاء لعام 2014.
تاويلانت
معلومات عامة
تاويلانت داخلة فلمجموعة ديال اللوغات لأمازيغية الشرقية اللي هي طرف من اللوغات لأمازيغية. كاتشبه هاد اللوغة واحد الشوية لتاغديمسيت واخّا كاينة فخطر كتر منها، بتقديرات ديال 2000 حتال 3000 واحد هلّي اللي بقا كايهضر بيها. ليونيسكو كاتعتابر باللي تاويلانت هي لوغة مهددة بشكل كبير حيتاش الناطقين اللي كانو شباب ولّاو كبار وفاتو نص لعمر.
تعرضات اللوغات لأمازيغية فليبيا بشكل كبير للقمع فلعهد ديال معمر لقدافي، اللي ممكن إيكون سباب رئيسي فلينقيراض ديال تاسكنيت وتعرض وحدين خرين للخطر، بحال تاويلانت نيت وتاغديمسيت. ليستيعمال ديال اللوغات لأمازيغية كان ممنوع، ولقدافي كان كاينكر باللي كاينين لأمازيغ فبلادو. فواحد لخطاب كان ݣال: "سمّيو راسكوم اللي بغيتو فديوركوم -أمازيغ، ولاد الشيطان، اللي كان، ولاكين فاش كاتخرجو من الدار راكوم ليبيين." كان لقدافي كايستهدف اللغويين اللي كانو مختصين، واخّا يكونو برّانيين، زيادة على النشطاء لأمازيغ. على هادشي ماكاينينش معطيات جديدة على اللوغات لأمازيغية فليبيا، واخّا حتى بلعربية، أولّا فلأنترنيت (على لعكس ديال اللوغات لأمازيغية فلمغريب أولا دزاير). واخّا هكاك، لليوم، الناس كاتستعملها فلفيسبوك.
النضام دلكتبة
تاريخيا، كانت بعض اللوغات لأمازيغية كاتكتب بحرف تيفيناغ مابين لقرن التاني قبل لميلاد ولقرن التالت ميلادية. تاويلانت وبزاف ديال اللوغات لأمازيغية لخرين بقاو غير بالشفوي فبزاف ديال التواجد الحالي ديالهم. ليوما أغلبية اللوغات لأمازيغية كاتكتب بلخط لعربي أولا بالسكريپت اللاتيني، واخّا كانو محاولات ديال لإحياء دلخط ديال تيفيناغ الجديدة فبزاف ديال لمجالات. لقدافي منع ليستيعمال ديال لخط فديك 42 عام اللي حكم فيها، وداكشي لاش هاد لخط ماكايعنيش بزاف للناس ديال أوجيلة.
كوريا الشمالية
لقسمة ف 1945 و لحرب لكورية
بين 1910 و 1945، كانت كوريا تحت لإحتلال د الجاپون. بلحق بعد لحرب لعالمية الجاوجة، صبحت كوريا مقسمة بين لميريكان ف الجنوب و لإتحاد السوڤياتي ف الشمال. و بعد، جات ستقلال ديالوم. ف1950 بدات لحرب لكورية بين الجوج بلدان د كوريا. و تسالات ف1953 ب لهدنة.
أوپيك
تصغير|يسار|250px|<P ALIGN=center>لأعضاء ديال لأوپيك. أوپيك (بلينݣليزية: OPEC - تاتعني لمنضمة د لبلدان اللي كاتصدّر لپطرول)، هي منضمة عالمية تاتجمع بلدان اللي تيعوّل لإقتصاد ديالها بزاف على لپطرول. تأسسات هاد لمنضمة نهار 14 شتنبر 1960 ف بغداد و كانو فيها خمسة د لبدان (لعراق، إيران، لكويت، السعودية و ڤينيزويلا). ف 1965، رحلات لمنضمة، و ولأّ لمقر ديالها ف ڤيينا، واخا لوطريش ماشي دولة عضو فيها. لمنضمة فيها دابا 13 د لأعضاء، و لمجموع ديال لإنتاج ديالهم د لپطرول تيوصل لتقريبا 44% من لإنتاج د لعالم، و هو اللي تيخلي لأوپيك تكون منضمة مهمة، حيت تقدر تبدّل التمن د ليصونص ف لعالم ف أي وقت.
تاتقول لأوپيك باللي لغرض علاش تأسسات هو باش تحيد لإحتكار اللي كانت دايراه الشركات د لپيطرول ف لعالم، و باش يوليو لبلدان هوما اللي تيتافقو بيناتهم على كيفاش يديرو أتمنة معقولة و مستاقرة و تاتسلّك كلشي.
لأعضاء
أوپيك فيها دابا 13 دولة اللي أعضاء، و هوما: • الجزائر
• أنݣولا
• غينيا ستيوائية
• لݣابون
• إيران
• لعراق
• لكويت
• ليبيا
• نيجيريا
• جمهورية لكونݣو
• السعودية
• لإمارات
• ڤينيزويلا
حركة
لحرْكة فالتاريخ لعسكري لمغربيي، و لمغاربي، هي حملة عسكارية كان لهدف ديالها عسكاري ؤلا سياسي ؤلا مالي.
لكلمة بانت ف لمراجع التاريخية من لعهد لمريني و لفرق بين لحرْكات و شّكال لخرة د لحملات لعسكارية هي بلي لحرْكة تايقودها السلطان شخصيا (ؤلا شي قايد كبير من أعيان الدولة) و كاتحرك معاها الدولة كاملة ب لإدارة ديالها و لأعيان و لموظفين ب لعائلات ديالهوم و تا صنادق لفلوس ديال بيت لمال (يلا كانت بهدف جمع الضرائب بالسيف).
اللي تايميز لحركات حتا على شكال خرة (بحال لمْحْلات اللي كانو قشالي تابتين ف لمكان و الزمان) هو بلي التمويل ديالها بالسلاح و التموين (لماكلة والعلف) كايكون على حساب لقبايل اللي كاتدوز عليهوم ف طريقها.
الشاب مامي
محمد خليفاتي، لمعروف بالشاب مامي (11 يوليوز 1966 ف سعيدة، لجزائر) هو موغني د الراي وكاتب كلمات جزائري. تيغني مامي بالدارجة د لجزائر، و اللهجات د لمشرق، و تا بلفرانساوية. من السميات اللي كيتسمّا بيها هي "لأمير د الراي".
لأغاني ديالو
الشاب مامي عندو بزاف د لأغاني اللي معروفين بزاف. من ديك لأغاني كاين:
كوصطاريكا
لجمهورية د كوصطاريكا (ب الصبليونية: República de Costa Rica) هي بلاد ف أمريكا لوسطانية. تاتحدًها من الشمال نيكاراݣوا، من لجنوب پاناما، من لغرب لمحيط لهادي، و من الشرق لبحر د لكاريبي. السمية د كوصطا ريكا Costa Rica ب الصبليونية تاتعني الساحل لغني.
كوصطاريكا هيا أول دولة فلعالم اللي حيدات لجيش ديالها ف مرة، و هادشي ف لعام 1949، و هي لبلاد لوحيدة ف أمريكا اللاتينية اللي داخلة ف اللائحة د أقدم 22 ديموقراطية ف لعالم.
تيسكنو ف كوصطاريكا تقريبا 5 د لمليون د الناس، و لعاصمة ديالها هي سان خوسي. اللغة الرسمية د لبلاد هي الصبليونية، و لفلوس اللي كاتخدًم هي لكولون لكوصطاريكي.
جمعية المنصورية
جمعية لمنصورية هي فرقة مغريبية من مدينة لمنصورية كاتقصر فـ بوطولا 2. تأسسات فـ1999، وكتلعب فالتيران لبلدي د لمنصورية اللي كيهز 5000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
طريقة لعناصر لمنتهية
تصغير|[[معادلات تفاضلية ديال نافيي ستوكس (بنݣليزية: Navier-Stokes) لي كاتمتل تدفق د لهوا حدا واحد لحاجز.]] طريقة لعناصر لمنتهية (ط.ع.م.) هي طّريقة لي مخدمة ب لأكثرية ف لحل ديال لمسائل د لهندسة و نّماذج د لماط. لمجالات ديال لمسائل غالبا كاتكون علا تّحليل لإنشائي و نتيقال لحرارة و جريان لموائع و لجهد إيليكترومانيتيك. طريقة لعناصر لمنتهية هي طريقة عددية خاصة ديال لحل ديال لمعادلات تّفاضلية لجزئية ف فضاء ديال جوج ولا تلاتة د لمتغيرات (بحال مسائل لقيمة لحدّية). باش واحد لمسألة تّحل، ط.ع.م. كاتقسم واحد نّظمة كبيرة ل أجزائ صغيرة وساهلة كايتسماو عناصر منتهية. هاتشي كايدار بواحد تّقطيع خاص ف لأبعاد د لفضاء، ولي كاتنفد ب لبني د شبكة ديال لجسم: دّومين لعددي ديال لحل، ولّي فيه عدد منتهي ديال نّقط. صّياغة ديال ط.ع.م. ديال شي مسألة د لقيمة لحدية كاتعطي ف لخر نظمة ديال معادلات جبرية. طّريقة كاتقرّب دّالة لمجهولة ف دّومين. لمعادلات سّاهلة لي كاتموديليزي هاد لعناصر لمنتهية كاتجمّع ف واحد نّظمة كبر منها ولي كاتموديليزي لمسألة كاملة. من بعد ل ط.ع.م. كاتخدم طرق من حساب لمتغيرات باش تقرّب شي حل من خيلال تقليل دالة لخطأ لي مرتابطة مع طّريقة.
لملك شكير
لملك شكير (بتركية : Kral Şakir) هو مسلسل انميشن تركي من انتاج Grafi2000،خدم عليه فارول ياشارُغلو، برك توكاي و هلوك كان دزدارُغلو. كان أول عرض نهار 23 أبريل 2016 فقناة كرتون نتورك التركية و داز فقناة كرتون نتورك لعربية ف 2018 و كان فيه اختلاط بين بزاف د لهجات لعربيا.
لقصة
لبرنامج كيهضر علا لمغامرات ديال شكير فمدينت لحيوانات، مع عائلتو و صحابو. هو أسد صغير و مو مشا. ختو كانان هي مشا بحال مها و عندها جدها سلحفا. و باهم سميتو رامزي و عندو صاحبو سميتو نيكاتي و هو فيل. هو ديما داخل دارهم، و ديما كيبقا ياكل و لعب، و هو حارس لمدرسة. كاين واحد لكلب سميتو تانجو ماعندوش دار، هو عايش غير فطارو د زبل و كايكل الزبل.
شخصيات رئيسية
- شكير (بطل لبرنامج)
- كانان (خت شكير)
- رامزي (بات شكير)
ييمن متطرف
ليمن لمتطرّف يمكن نلقاو فيه إيديولوجيات بحال نّازية جّديدة، لفاشية جّديدة و جّماعات دّينية لمتطرّفة ولا لأوصولية. لمفهوم كايشمل ف لعصر ديال ليوم حتّا جّماعات سّياسية شّعبوية و سّيادية.
من بين لحوايج لمشروكة ما بين جّماعات د ليمن لمتطرّف كانلقاو أنّهم كاينتاقدو لنحيطاط لّي فيه لمجتمع ديال لعصر ديالهوم و ديما كايقارنوه ب شي "عصر ذهبي" ب نّسبة ليهوم هو لمعيار ديال لقوة ديال دّولة ولا جّماعة ديالهوم. من بين لأفكار لمشروكة بيناتهوم كاين حتا تّمجيد ديالهوم ل مجتمع فيه طبقة ديال سّياد (ولا شّرفا و نّبلاء) و تّمجيد ديالهوم ل رّوجولة و لكره ديالهوم ل تّحرر د لمرا و لحرّيات لفردية (لميتلية متلا)، و زيد عليها لخوف ديالهوم من تّخلاط د لأعراق (و ف شي حالات لعونصورية و تّمجيد ولا تّحقير د لأعراق).
لملك شكير
شخصيات رئيسية
- كاندري (مت شكير)
- نيكاتي (صاحب لعائلا)
كوط ديڤوار
كوط ديڤوار، ولأّ ساحل لعاج (ب لفرانساوية: Côte d'Ivoire) هي بلاد جات ف لغرب د إفريقيا. تاتحدّها من الشرق غانا، من لغرب غينيا و ليبيريا، من الشمال مالي و بوركينا فاصو، و من لجنوب لمحيط لأطلسي.
ولاّت لبلاصة اللي فيها لكوط ديڤوار دابا محمية ديال فرانسا ف 1843، و رجعات من بعد مستعمرة كاملة ف 1893. ستاقلات لبلاد ف 1960 و كان لقايد د ليستيقلال هو فيليكس هوفوي بوانيي، اللي بقا رئيس ديال لبلاد من لإستقلال تا مات ف 1993.
تيسكنو ف كوط ديڤوار تقريبا 24.2 مليون د الناس، لعاصمة ديالها هي ياموسوكرو، و أكبر مدينة ف لبلاد و لعاصمة لقتيصادية هي آبيدجون. اللغة الرسمية ديال لبلاد هي لفرانساوية. كاين بزاف د اللغات محلية ف كوط ديڤوار، تا توصل ل 78 لغة، و لكن تا وحدا فيها ما عندها شي إطار قانوني ولا دستوري. لفلوس اللي كاتخدّم ف لبلاد هي لفرنك لغرب إفريقي.
كولومبيا
لجمهورية د كولومبيا (بالصبليونية: República de Colombia) هي واحد لبلاد جات فالشمال د أمريكا لجنوبية. تيحدًها من الشمال لبحر لكاريبي, من الشرق ڤينيزويلا ولبريزيل, من لجنوب پًيرو وليكواطًور, من لغرب لمحيط لهادي و پًاناما. كولومبيا هي لبلاد لوحيدة فأمريكا لجنوبية اللي مقابلة مع لمحيط لهادي ولبحر لكاريبي وجات شوكة بيناتهم.
دخلُو الصبليون للبلاصة اللي فيها كولومبيا ف 1499 وحتلُوها من ديك الساعة. ف 1819 ستاقلات كولومبيا, ولكن ف 1830 خرجو منها شي بلايص اللي ولاًو هوما الدول ديال فينيزويلا وليكواطًور. ف 1903 أتخرج منها پًاناما وأتولي لجمهورية د كولومبيا هي لبلاد اللي عندها لحدود اللي تانعرفو دابا.
تيسكنو فكولومبيا شويا كتر من 50 مليون د الناس, ولعاصمة ديالها هي بوݣوطا. اللغة الرسمية ديال لبلاد هي الصبليونية ولعملة هي لپيزو لكولومبي. نظام لحكم فلبلاد هو جمهوري دستوري ولبلاد فيها 32 إدارة لامركزية. الرئيس د لبلاد د دابا هو إيڤان دوكي.
كولومبيا داخلة فبزاف د لمؤسسات الدولية بحال لأمم لمتحدة ومنظمة التعاون لإقتصادي والتنمية (OECD) ومنظمة التجارة لعالمية, وعندها شراكة مع لحلف الشمال أطلسي.
شانݣهاي
شانݣهاي (ب الشينوية : 上海)، هي أكبر مدينة ف الشينوا و لعاصمة لإقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي.
تيسكنو ف شانݣهاي تقريبا 24.3 مليون د الناس، و محسوبة هي تالت أكبر مدينة ف لعالم من ناحية عدد السكان. شانݣهاي مركز عالمي ديال لإقتصاد و لبحت لعلمي و التكنولوجيا و لمركوب. لميناء ديال شانݣهاي هو أكبر ميناء ف لعالم.
لأصل د السمية
السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي.
حسن أرسموك
حسن أرسموك أولا حسن بوزمان (تزاد عام 1963) مغني مغربي من سوس تيغني بالشلحة.
حياتو
تولد حسن أرسموك عام 1963 فقبيلة إرسموكن فأنزي فالجنوب ديال المغرب. كانت سميتو د بصًح هي حسن بوزمان وخدا سميت أرسموك حيث جا من إرسموكن.
بدا تيغني من صغرو وخدم ولا معروف فالتسعينات ملي كان تيغني معا الروايس بحال الرايس الحسين وعائشة تاشنويت وفاطمة تبعمرانت.
عند حسن أرسموك بزاف ديال الأغاني شي 120 مسجلة في شي 18 ألبوم.
شباب مريرت
شباب مريرت هي فرقة مغريبية من مدينة مريرت كاتقصر فـ بوطولا 2. تأسسات فـ1989، وكتلعب فالتيران لبلدي د مريرت اللي كيهز 8000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
حوثيين
لحركة مصنفة كا مونضامة إرهابية من طاراف السعودية و لإمارات و ماليزيا.
لجزائر لعاصمة
لجزائر لعاصمة ؤلا تزاير (بالدارجة د لجزائر: دْزَايرْ)، و اللي كاتسمّا حتا "لبهجة"، و لاّ "لبيضة" و لاّ "لمحروسة"، هي لعاصمة ديال لجزائر و أكبر مدينة فيها. جات فالشمال ديال لجزائر و تاطّل على لبحر لبيض لمتوسط. تيسكنو ف لجزائر لعاصمة تقريبا 3.5 مليون د الناس.
لجزائر لعاصمة هي لمدينة لوحيدة ف لمغرب لكبير اللي فيها لميطرو (بدا فيها ف 2011 )، و تاني مدينة ف إفريقيا مورا لقاهرة.
لقصبة ديال لجزائر لعاصمة (لمدينة لقديمة ديالها) مسجّلة ف اللّيستا د معاليم التراث العالمي د ليونيسكو من 1992.
كوريا لجنوبية
كوريا لجنوبية، رسميا لجمهورية د كوريا (بلكورية: 대한 민국 ولاّ: 大韓民國) هي بلاد جات ف الشرق د آسيا، و بالضبط ف لجنوب ديال شبه لجزيرة د كوريا. تاتحدّها من الشمال كوريا الشمالية، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع الجاپون و الشينوا. لأغلبية ديال لأراضي ديال لبلاد فيها الجبال، و لمساحة لكاملة د لأراضي ديالها هي 100.392 كيلوميطر مربع.
لأرض اللي فيها كوريا عندها تاريخ طويل و دازو فيها بزاف د لحضارات و لمملكات. أول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولأّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لإمبراطورية د الجاپون ف 1910. من مورا لحرب لعالمية التانية، تقسمات كوريا على جوج، طرف د الشمال شيوعي تابع للإتحاد السوڤياتي، و طرف د لجنوب ليبيرالي تابع للميريكان. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال ، و لجمهورية د كوريا ف لجنوب.
تيسكنو ف كوريا لجنوبية تقريبا 51.7 مليون د الناس، و لعاصمة ديالها هي سيول. تقريبا النص ديال السكان ديال لبلاد (25 مليون) ساكنين ف لعاصمة ولا النواحي ديالها. اللغة الرسمية د لبلاد هي لكورية، و لفلوس اللي كاتخدّم هي ل وون. كتر من النص د السكان د لبلاد ماعندهمش دين بضبط 56% (يعني لا دينيين)، الربع مسيحيين، و تقريبا 15% بوديين. كوريا لجنوبية عندها قتصاد صحيح بزاف و محسوبة ما بين الدول لمتقدمة ݣاع ف لعالم. هي داخلة مع بزاف د لمنضمات الدولية بحال لأمم لمتحدة و منضمة التجارة لعالمية و منضمة التعاون والتنمية و جي 20.
كونطاكط
يسار كونطاكط ؤلا تّيصال (ب نݣليزية : Contact)، فيلم ميريكاني لّي دار لإخراج ديالو روبرت زيميكيس. لفيلم متلو فيه لأدوار رّئيسية جودي فوستر و ماثيو ماكونهي و جيمس وودز. هاد لفيلم ديال لخيال لعلمي لفيلم مبازي علا ريواية ديال لعاليم د لفلك ؤ لكاتب لميريكاني كارل سيݣان، ب نفس لعنوان.
ملخص لفيلم
دّكتورا إيلي هالاوي دوزات حياتها كاملة كاتخدم و كاتقلب على حضارة فضائية، غادي يوصلها ميساج راديو من لفضاء لّي غادي يقلب حياتها و لعالم كامل و غادي يخليها تعيش مواقف صعيبة و متيحان لّي خاص يتدار فيه ختيار بين لعيلم و لإيمان
ساعة دهبية
تصغير|مقارنة ديال واحد لمدرّاج دالسيباق فال[[نهار ووقيتة الساعة الدهبية.]] تصغير|بانكوك لعاصيمة ديال ال[[طايلاند وقيتة الساعة الدهبية.]]
الساعة الدهبية هي لوقيتة ديال النهار اللي قريبة من الشروق أولا لغروب ديال الشمش. وهي لوقيتة فاش كايكون ضو النهار فيه لحمورية وخفيف على فاش كاتكون الشمش عالية فالسما.
التفاصيل
الشعة ديال الشمش كايختارق لغلاف لجوي بمسافة كبيرة فاش الشمش كاتكون تحت لأفق. هاد الشي كاينقّص الشدة ديال الضو، وبهادشي كاتجي لإضاءة من الشعة اللي ماكاتشيّرش ديريكت على لجو. هادشي تقنيا كايتسمى التشتوت ديال الضو. بزذاف ديال الضو الزرق كايتبعتر، يعني إلا كانت الشمش كاينة، الضو ديالها كايبان حمر كتر. زيادة على هادشي كلما كانت الشمش تحت لأفق كتر كلمّا ولاّ الطول ديال الشعاع زايد.
لمصطلح ديال "الساعة" غير مجاز وصافي، هاد الضاهرة ماعندهاش مدة معينة وكاتختالف على حساب لفصل وخط لعرض ديال لواحد منين كايشوف. الطريقة باش كايبان الضو كاتختالف على حساب لعلو ديال الشمش فالسما، ولوقت اللي كاتاخدو الشمش باش تحرّك ضاهريا من رتيفاع لواحد آخر كايعتامد على خط لعرض ولوقت فلعام. الشمش لعالية فوسط النهار كاتخلّي الضو يكون مجهد والضل يكون كحل بالجهد. هادشي كايدير تأتيرات كبيرة فالتصوير على حساب لكاميرات وشحال ديال لوقت تخاد باش التصويرة تّلتاقط.
نيطع لقايم
نيطع لقايم ولا نيطا لقايم، تزادت فـ 1980 ف نتيڤوت، هي موغنية إسرائيلية من أصل مغريبي.
حياتها
تولدات نيطع لقايم ف نتيڤوت (إسرائيل) ف عام 1980 وسط فاميلة يهودية مغربية. باها، ميكاييل لقايم، فنان، هاجر ل إسرائيل من تينغير، ؤ مها، أصلها من إليغ ؤ من دارلبيضا.
عاشت نيطع وسط جو عامر ب تقافة ؤ تقاليد لمغريبية، ؤ تعطاتها لفرصة باش تبني علاقة د لهوية معا لبلاد د واليديها، و تزادت هاد لعلاقة طورات حيت كانت قريبة من جداتها لي علماتها داريجة.
تجوجات نيطع من لموسيقي أميط هاي كوهين، ؤ عايشا معاه ف لقدس.
ف 2019، متلات نيطع لقايم ف لفيلم د كمال هشكار "ف عيونك كانشوف بلادي" لي فيه رجعات هي ؤ راجلها ل لمغريب باش تقلب علا لوصول ديالها.
كيريباتي
كيريباتي ؤلا كيريباس، رسميا لجمهورية د كيريباتي (بلكيريباتية: Ribaberiki Kiribati - بلينݣليزية: Republic of Kiribati) هي بلاد أرخبيل جات ف لمحيط لهادي و تابعة للقارة ديال أوقيانوسيا.
كيريباتي فيها 32 جزيرة منشورة على 3.5 كيلوميطر مربع ديال لبحر. كيريبيتي هي لبلاد لوحيدة ف لعالم اللي جات فالطراف ب 4 د لعالم (الشمال، لجنوب، الشرق و لغرب)، حيت تيدوز منها خط لإستواء و تا لخط ديال لوقت (اللي تيقسم ما بين السوايع اللي قبل 	ݣرينيتش و اللي موراها).
تسيكنو ف كيريباتي شويا كتر من 116.000 واحد، و لعاصمة ديالها هي جنوب طاراوا. اللغات الرسمية ديال لبلاد هوما لكيريباتية و لينݣليزية، و لفلوس اللي كيتخدّمو هوما الدولار د كيريباتي. كانت لبلاد مستعمرة ديال بريطانيا، و ستاقلات منها ف 1979، من بعد دخلات مع لكومنويلت. ف 1999، دخلات كيريباتي ف لأمم لمتحدة، و هي داخلة تا مع لبنك الدولي و صندوق النقد الدولي.
ضو لݣمرة
تصغير|250px|ضو لݣمرة مضوي مرسى صغيرة ديال لباطوات فلڤيلاج د هولما ف[[السويد.]] ضو لݣمرة هو الضو ديال الشمش (وشوية ديال الضو دلأرض) اللي كايوصل للضس ديال لقمر وكايتعاود يتعكس لجيهة لأرض.
ساعة زرقة
تصغير|الساعة الزرقة ف[[سنغافورة]] تصغير|الساعة الزرقة ف مدينة إنزبروك، [[لوطريش]] تصغير|الساعة الزرقة فمدينة يستاد، [[النورڤيج ف2018.]] تصغير|لاكوط د أورسا، سينترا ف[[لبرطقيز|لبرتغال: منضر واسع ديال لبحر فوقيتة الساعة الزرقة.]] تصغير|الساعة الزرقة فلمأتر لوطني فلعاصيمة ديال [[پاكيستان ]] الساعة الزّرقة (جاية بترجامة من لفرانساوية l'heure bleue) هي فترة ديال الشفق (الصباح أولّا فلعشية، قريب من وقيتة الشفق لبحري) فاش الشمش كاتكون ضاهريا غارقة تحت لأفق ، وداك الشوية ديال الضو اللي جاي منها كاياخد لون ديال الزرق لمغلوق اللي مختالف على اللون اللي كايتشاف فنهار صافي، هادشي تحت التأتير ديال تشتت رايلي.
ضو لݣمرة
الضو
الشدة ديال ضو لݣمرة كاتكون على حساب لأطوار دلقمر، والاكين حتّى الضو دلبدر كايعطي غير إضاءة ديال 0.05 حتال 0.1 لوكس. يمكن لهاد لإضاءة توصل حتال 0.32 لوكس فاش كايكون لقمر لكامل (لبدر) قريب من لأرض وطالع بزاف فالسما وكايتشاف من فوق مدار لجدي أولا مدار السرطان.
اللون ديال لقمر لكامل كايتشاف زرق شي شوية بنسبة لبنادم بسباب واحد التأتير عندو علاقة بالتأقلم مع الشوفة فالضلام. الضو ديال لقمر ماشي زرق فلحقيقة، وحتى فاش كايتوصف باللون لفضي، ماعندش لقمر شي خاصية عندها علاقة بداك اللون.
ساعة زرقة
الساعة الزرقة كاتطرا فاش الشمش كاتكون بعيدة تحت لأفق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) وكاتسيطر على السما بسباب واحد التأثير اللي عندو علاقة بلأوزون. هاد لمصطلح ماعندوش تعريف علمي بحال لفجر أولا لغساق أولّا لمراحيل ديال الشفق بتلاتة حيتاش هو مصطلح عام وشعبي. الساعة الزرقة هي تعبير اللي كايعني الضو الطبيعي اللي كاطرا فلفترة ديال الشفق لبحري (فلفجر أولا فلغساق).
ضو لݣمرة
الضو
الضس ديال لقمر كايعكس غير 16 فلمية ديال الشعة اللي كاتجيه من الشمش. الضو دلݣمرة كاياخد 1.26 ثانية باش يوصل للسطح ديال لأرض. ضو لݣمرة كايزيد لإضاءة ديال السما بالليل حيتاش كايتشتت فلغلاف لجوي، وهادشي كايخلي النجوم اللي مامجهداش ماكاتبانش فالسما. علماء لفلك كايتجنبو إيديرو الرصد فليام اللي ضو لݣمرة فيهوم مجهد لهاد السبب.